আগামী বছর ১৪ ফেব্রুয়ারি থেকে মাধ্যমিক পরীক্ষা

কলকাতা: আগামী বছরের মাধ্যমিক পরীক্ষার (Madhyamik Exam) দিন ঘোষণা করা হল। এবছর ২ ফেব্রুয়ারি থেকে মাধ্যমিক পরীক্ষা শুরু হয়েছিল। শিক্ষামন্ত্রী ব্রাত্য বসু (Bratya Basu) জানিয়েছেন, ২০২৫ সালে মাধ্যমিক পরীক্ষা শুরু হবে ১৪ ফেব্রুয়ারি। তা শেষ হবে ২৪ ফেব্রুয়ারি।

১৪ ফেব্রুয়ারি হবে প্রথম ভাষা (বাংলা), ১৫ ফেব্রুয়ারি দ্বিতীয় ভাষা, ১৭ ফেব্রুয়ারি ইতিহাস,  ১৮ ফেব্রুয়ারি ভূগোল, ১৯ ফেব্রুয়ারি জীবন বিজ্ঞান, ২০ ফেব্রুয়ারি ভৌত বিজ্ঞান, ২২ ফেব্রুয়ারি অঙ্ক, ২৪ ফেব্রুয়ারি ঐচ্ছিক বিষয়।

আরও পড়ুন: সরকারি পদে ৫ লক্ষ নিয়োগ, আরামবাগে ঘোষণা মুখ্যমন্ত্রীর

এবছর মাধ্যমিক পরীক্ষায় বসেছিল ৯ লক্ষের বেশি পরীক্ষার্থী। আগের বছরের চেয়ে এবছর পরীক্ষার্থীর সংখ্যা ৩৩ শতাংশ বৃদ্ধি পেয়েছে। শিক্ষামন্ত্রী জানান, যেসব স্কুলে তিনটির বেশি সিসিটিভি আছে সেই স্কুলগুলিকেই বেছে নেওয়া হয়েছিল পরীক্ষাকেন্দ্র হিসেবে। সারা রাজ্যে সুষ্ঠুভাবে পরীক্ষা হয়েছে। কিউ আর কোড থাকায় অসাধু চক্রগুলিকে সহজেই চিহ্নিত করা গিয়েছে।