পরীক্ষায় কম নম্বর পাওয়ায় মায়ের বকুনি, আত্মঘাতী ষষ্ঠ শ্রেণীর ছাত্র

বহরমপুর: পরীক্ষায় (Exam) কম নম্বর পাওয়ায় মা বকাবকি করেছিল। আত্মঘাতী হল ষষ্ঠ শ্রেণীর ছাত্র (Class Six)। মৃতের নাম সোহম ঘোষ। রুকুনপুর হাইস্কুলের ছাত্র সোহম। ছেলের পরীক্ষার খাতায় নম্বর কম দেখে তাকে বকা দিয়েছিলেন মা।

ওই নাবালকের মৃত্যু ঘিরে শোরগোল মুর্শিদাবাদের (Murshidabad) হরিহরপাড়া এলাকায়। অভিযোগ, মায়ের বকুনি খেয়ে সন্ধ্যাতেই বাড়িতে আত্মহত্যা করে ওই ছাত্র। সন্ধ্যায় বাড়িতে ঢুকে সোহমকে ওই অবস্থায় দেখে চমকে যান। তাঁর চেঁচামেচিতে অন্যরা ছুটে আসে। ওই খুদেকে উদ্ধার করে হাসপাতালে নিয়ে যান। ডাক্তার তাঁকে মৃত বলে ঘোষণা করেন। ছেলের মৃত্যু সংবাদ পাওয়ার পর থেকে মা অসুস্থ হয়ে পড়েন। তাঁকে হাসপাতালে ভর্তি করানো হয়েছে।

আরও পড়ুন: পঞ্চায়েতের ভিতর সচিবের বডি ম্যাসাজের ভিডিও ভাইরাল

এক প্রতিবেশী বলেন, মামার বাড়িতে থেকে পড়াশোনা করত সোহম। ওর মাও থাকে। ছেলের পরীক্ষার ফল খারাপ হয়েছিল বলে মা বকাবকি করেছিল। তারপর এই কাণ্ড। পড়াশোনার পাশাপাশি ছবি আঁকা, গানও শিখত সোহম।