মাধ্যমিক ও উচ্চ মাধ্যমিক পরীক্ষার সময় পরিবর্তন

কলকাতা: মাধ্যমিক (Madhyamik) ও উচ্চমাধ্যমিক (HS) পরীক্ষার (Exam) সময় (Time) পরিবর্তন করা হল। দুই পরীক্ষাই শুরু হবে সকাল ৯.৪৫ থেকে, চলবে দুপুর ১ টা পর্যন্ত। এর আগে জানানো হয়েছিল মাধ্যমিক পরীক্ষা হবে দুপুর ১১.৪৫ থেকে ৩ টে পর্যন্ত ও উচ্চ মাধ্যমিক পরীক্ষা হবে দুপুর ১২ টা থেকে ৩.১৫ পর্যন্ত। সেই সময় পরিবর্তন করা হল। বৃহস্পতিবার জারি করা হয়েছে বিজ্ঞপ্তি। তবে উচ্চ মাধ্যমিকে ভোকেশনাল, ভিসুয়াল আর্ট, মিউজিক, হেলথ অ্যান্ড ফিজিক্যাল এডুকেশনের পরীক্ষার সময় হচ্ছে সকাল ৯টা ৪৫ থেকে বেলা ১১টা ৪৫ পর্যন্ত।  উচ্চমাধমিক শিক্ষা সংসদের সভাপতি চিরঞ্জীব ভট্টাচার্য জানিয়েছেন, পরীক্ষার সময় সামান্য পরিবর্তন করা হয়েছে।

আগামী ১৬ ফেব্রুয়ারি থেকে শুরু হচ্ছে উচ্চমাধ্যমিক পরীক্ষা। শেষ হবে ২৯ ফেব্রুয়ারি। ২ ফেব্রুয়ারি থেকে শুরু হবে মাধ্যমিক পরীক্ষা। ১২ ফেব্রুয়ারি মাধ্যমিক পরীক্ষা শেষ হবে। সময় পরিবর্তন হলেও পরীক্ষা সূচি অপরিবর্তিত থাকছে। তবে কেন পরীক্ষার সময় পরিবর্তন করা হল সেই বিষয়ে এদিন বিকেল পর্যন্ত কোনও জবাব পাওয়া যায়নি।

আরও পড়ুন: পাকিস্তান ইরানে কেন হামলা চালাল? জানুন বড় আপডেট